CELEX: 22014A0813(01)
Language: lt
Date: 1407888000000
Title: Europos Sąjungos ir Danijos Karalystės susitarimas dėl jurisdikcijos ir teismo sprendimų civilinėse ir komercinėse bylose pripažinimo ir vykdymo

13.8.2014   
            
            
               LT
            
            
               Europos Sąjungos oficialusis leidinys
            
            
               L 240/1
            
         Europos Sąjungos ir Danijos Karalystės susitarimas dėl jurisdikcijos ir teismo sprendimų civilinėse ir komercinėse bylose pripažinimo ir vykdymo
   Pagal 2005 m. spalio 19 d. Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) (toliau – Susitarimas), sudaryto Tarybos sprendimu 2006/325/EB (2), 3 straipsnio 2 dalį, priėmus 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (3) pakeitimus, Danija praneša Komisijai apie savo sprendimą įgyvendinti tokius pakeitimus arba jų neįgyvendinti.
   Europos Parlamento ir Tarybos reglamentas (ES) Nr. 542/2014, kuriuo dėl taisyklių, taikytinų dėl Bendro patentų teismo ir Beniliukso Teisingumo Teismo, iš dalies keičiamas Reglamentas (ES) Nr. 1215/2012 (4), buvo priimtas 2014 m. gegužės 15 d.
   Pagal Susitarimo 3 straipsnio 2 dalį Danija 2014 m. birželio 2 d. raštu Komisijai pranešė apie savo sprendimą įgyvendinti Reglamento (ES) Nr. 542/2014 nuostatas. Tai reiškia, kad Reglamento (ES) Nr. 542/2014 nuostatos bus taikomos Europos Sąjungos ir Danijos santykiams.
   Pagal Susitarimo 3 straipsnio 6 dalį Danijos pranešimas, kad pakeitimai Danijoje įgyvendinti, sukuria abipusius Danijos ir Europos Sąjungos įsipareigojimus. Todėl Reglamentas (ES) Nr. 542/2014 yra Susitarimo pakeitimas ir yra laikomas jo priedu.
   Pagal Susitarimo 3 straipsnio 3 ir 4 dalis Reglamentas (ES) Nr. 542/2014 Danijoje gali būti įgyvendintas administracinėmis priemonėmis. Būtinos administracinės priemonės įsigaliojo birželio 18 d.
   
      (1)  OL L 299, 2005 11 16, p. 62.
   
      (2)  OL L 120, 2006 5 5, p. 22.
   
      (3)  OL L 12, 2001 1 16, p. 1.
   
      (4)  OL L 163, 2014 5 29, p. 1.